Document ID: 32010R0365

REGULAMENTUL (UE) NR. 365/2010 AL COMISIEI
din 28 aprilie 2010
de modificare a Regulamentului (CE) nr. 2073/2005 privind criteriile microbiologice pentru produsele alimentare în ceea ce privește enterobacteriile din laptele pasteurizat și din alte produse lactate pasteurizate lichide și Listeria monocytogenes din sarea alimentară
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (1), în special articolul 4 alineatul (4),
întrucât:
(1)
Regulamentul (CE) nr. 2073/2005 al Comisiei din 15 noiembrie 2005 privind criteriile microbiologice pentru produsele alimentare (2) stabilește criteriile microbiologice pentru anumite microorganisme și normele de punere în aplicare cărora trebuie să se conformeze operatorii din sectorul alimentar în procesul de punere în aplicare a măsurilor de igienă generale și specifice menționate la articolul 4 din Regulamentul (CE) nr. 852/2004.
(2)
În conformitate cu articolul 10 din Regulamentul (CE) nr. 2073/2005, criteriile microbiologice se revizuiesc ținându-se seama de progresul din domeniul științei, tehnologiei și metodologiei, precum și de microorganismele patogene care apar în produsele alimentare și de informațiile furnizate de evaluări asupra riscului.
(3)
Capitolul 1 din anexa I la Regulamentul (CE) nr. 2073/2005 stabilește criteriile de siguranță alimentară pentru Listeria monocytogenes în anumite produse alimentare gata pentru consum. Partea 1.3 stabilește limite pentru produsele alimentare gata pentru consum, care nu permit dezvoltarea de L. monocytogenes, altele decât cele destinate sugarilor sau unor scopuri medicale speciale. Operatorilor din sectorul alimentar li se cere să dovedească conformitatea produselor introduse pe piață cu respectivele criterii, pe durata stocării lor pe rafturi.
(4)
În conformitate cu Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (3), sarea alimentară reprezintă un aliment gata pentru consum. În conformitate cu probele științifice, în condiții normale, prezența și supraviețuirea L. monocytogenes în sare sunt puțin probabile. Prin urmare, sarea alimentară ar trebui să fie adăugată în nota de subsol 4 din capitolul 1 al anexei I la Regulamentul (CE) nr. 2073/2005, care menționează produsele alimentare gata pentru consum pentru care nu se impune depistarea periodică a L. monocytogenes.
(5)
Regulamentul (CE) nr. 2073/2005 prevede un criteriu de igienă a procedeelor aplicabile enterobacteriilor din laptele pasteurizat și din alte produse lactate lichide pasteurizate, care include o metodă de analiză de referință și anumite limite.
(6)
Metoda de analiză de referință ISO 21528-1 prevăzută pentru enterobacteriile din laptele pasteurizat și din alte produse lactate lichide pasteurizate s-a dovedit a fi foarte greu de utilizat pentru analizele de rutină practicate cu ocazia controalelor efectuate de exploatanți, deoarece este foarte complicată și îndelungată. Ținând seama de progresele metodologice, ar trebui să se opteze pentru metoda de analiză de referință ISO 21528-2 pentru enterobacteriile din laptele pasteurizat și din alte produse lactate lichide pasteurizate, care este mai rapidă și mai ușor de utilizat.
(7)
Metodele de analiză de referință influențează rezultatele testelor. Prin urmare, limita stabilită drept criteriu pentru enterobacteriile din laptele pasteurizat și din alte produse lactate lichide pasteurizate trebuie să fie modificată în consecință. Modificarea ar continua să garanteze o limită de detecție suficientă pentru igiena procedeului, deoarece probleme similare apărute în cursul procesului de fabricație ar determina o creștere mult mai mare a enterobacteriilor.
(8)
În urma unei modificări recente a taxonomiei, denumirea Enterobacter sakazakii din Regulamentul (CE) nr. 2073/2005 ar trebui schimbată în Cronobacter spp. (Enterobacter sakazakii).
(9)
Anumite dispoziții au fost aplicabile până la 1 ianuarie 2010, iar alte dispoziții noi, deja cuprinse în regulament, se vor aplica ulterior. Din motive de lizibilitate a acestor dispoziții, este indicată suprimarea celor vechi.
(10)
Prin urmare, Regulamentul (CE) nr. 2073/2005 ar trebui modificat în consecință.
(11)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 2073/2005 se modifică după cum urmează:
1.
Capitolul 1 se modifică după cum urmează:
(a)
Rubrica 1.5 se înlocuiește cu următorul text:
„1.5
Carne tocată și preparate din carne de pasăre destinate să fie consumate preparate
Salmonella
5
0
Absență în 25 g
EN/ISO 6579
Produse introduse pe piață în timpul perioadei lor de conservare”
(b)
Rubrica 1.9 se înlocuiește cu următorul text:
„1.9
Produse din carne de pasăre destinate să fie consumate preparate
Salmonella
5
0
Absență în 25 g
EN/ISO 6579
Produse introduse pe piață în timpul perioadei lor de conservare”
(c)
Rubrica 1.24 se înlocuiește cu următorul text:
„1.24
Lapte praf pentru sugari și alimente dietetice deshidratate pentru scopuri medicale speciale destinate sugarilor sub șase luni(14)
Cronobacter spp. (Enterobacter sakazakii)
30
0
Absență în 10 g
ISO/TS 22964
Produse introduse pe piață în timpul perioadei lor de conservare”
2.
În nota de subsol 4 din capitolul 1 se adaugă următoarea liniuță:
„-
sare alimentară”.
3.
Partea 2.2 din capitolul 2 se modifică după cum urmează:
(a)
Rubrica 2.2.1 se înlocuiește cu următorul text:
„2.2.1
Lapte pasteurizat și alte produse lactate lichide pasteurizate(4)
Enterobacterii
5
0
10 ufc/ml
ISO 21528-2
Sfârșitul procesului de fabricație
Controlul eficienței tratamentului termic și prevenirea recontaminării, precum și controlul calității materiilor prime”
(b)
Nota de subsol 2 se înlocuiește cu următorul text:
„(2)
Pentru punctele 2.2.1, 2.2.7, 2.2.9 și 2.2.10, m=M.”
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 aprilie 2010.

Labels: 7
0
17